tomron87/hebrew-wikipedia-sentences-corpus huggingface dataset:
ב-1982 הונצח מאנדי ביד לאיש הספורט היהודי במכון וינגייט, מוזיאון המנציח יהודים שזכו להישגים ספורטיביים יוצאי דופן.
גיולה ברייר (בהונגרית: Gyula Breyer; 30 באפריל 1893 – 9 בנובמבר 1921), היה שחמטאי יהודי-הונגרי.
ברייר היה ממובילי הגישה ההיפרמודרנית בתאוריית השחמט, והעדיף לשלוט על מרכז הלוח באמצעות כלים שמוקמו באגפים.
ברייר נולד בבודפשט, ובשנת 1912 ניצח באליפות הונגריה.
הייתה לו תוצאה חיובית מול מקס אויבה שהפך לימים לאלוף העולם בשחמט, בין היתר ניצח את אויובה בווינה, בשנת 1921.
בפתיחה ספרדית סגורה ישנה הסתעפות הקרויה על שמו, שבה השחור מנתב את הפרש מאגף המלכה ל-ד-7 לקבלת גמישות נוספת.
הסתעפות זו הפכה לאופנתית בשנות ה-60 של המאה ה-20 והייתה חביבה על אלוף העולם בוריס ספסקי.
ברייר מת בברטיסלאבה מהתקף לב.
הוא נקבר בברטיסלאבה ועצמותיו הועברו בשנת 1987 לבודפשט.
גיולה מקובץ (בהונגרית: Makovetz Gyula; 29 בדצמבר 1860 – דצמבר 1903) היה שחמטאי יהודי-הונגרי ועיתונאי.
מקובץ ערך את ביטאון השחמט Budapesti Sakkszemle בין השנים 1889 ל-1894.
מקובץ ניצח בתחרות גראץ בשנת 1890, לפני אלוף העולם עמנואל לסקר ויוהאן הרמן באואר.
הוא חלק מקום שני עם מוריץ פורגס בתחרות דרזדן 1892 (ניצח: זיגברט טאראש).
בשנת 1893 הוא ניצח בדו-קרב את רודולף שארושק בתוצאה 3.5-2.5.
גיווי דידאווָה (בגאורגית: გივი დიდავა; נולד ב-21 במרץ 1976) הוא כדורגלן עבר גאורגי ששיחק בעמדת המגן.
את דרכו בכדורגל החל דידווה כמגן בטורפדו כותאיסי.
בשנת 1994 הוא עבר לשחק בדינמו טביליסי עד לשנת 2000. כאשר בשנת 1998 הוא הושאל לק.ר.ס.
מכלן, קבוצה בליגה השנייה בבלגיה, שם השתתף בארבעה משחקים בלבד והוחזר לדינמו.
במהלך אותה תקופה זכה עם דינמו באליפות ליגת העל הגאורגית חמש פעמים.
בשנת 2000 רכשה מכבי תל אביב את הכרטיס של דידאווה, אולם הוא גילה יכולת חלשה שיחק ארבעה משחקים בלבד לפני שהמאמן שחרר אותו.
הוא חזר לשחק בקבוצתו המקורית טורפדו כותאיסי.
מכבי החזיקה את הכרטיס שלו עד לשנת 2005 אולם השחקן לא גילה רצון לחזור ולשחק בישראל.
ניסיון למכור את הכרטיס שלו לאלניה ולדיקווקז לא עלה יפה אף הוא והנושא הכספי בעניינו עבר לפסים משפטיים.
עם חזרתו לשחק בקבוצתו הראשונה, טורפדו כותאיסי, הוא השתלב בקבוצה ובאותה עונה, 2001/2000, הוא הבקיע שני שערים וזכה עם הקבוצה באליפות ליגת העל הגאורגית.
ב-29 בינואר 2003, באמצע עונת 2003/2002, חתם דידווה על חוזה בקוצ'אליספור שהייתה באותה תקופה בליגת העל הטורקית.
הוא עבר לשחק בקבוצה הטורקית יחד עם חברו לקבוצה רוואז קמוקלידזה.
בסיום אותה עונה ירדה הקבוצה ליגה.
הוא המשיך לשחק בקבוצה עד לשנת 2006. לקראת סיום עונת 2006/2005 הוא עבר לשחק בונטספילס מהליגה השנייה בלטביה, אולם בסוף העונה חזר לגאורגיה לאחר שהשתתף בשלושה משחקים בלבד.
דידווה שיחק במדי הנבחרות הצעירות של גאורגיה, ובמדי נבחרת גאורגיה הבוגרת שיחק משנת 1996 ועד 2003, בה הופיע ב-21 משחקים.
בעונת 2014 גיווי דידאווה פרש מכדורגל מקצועי.
גיוזו הברפלד (בהונגרית Haberfeld Győző, ידוע גם כגיוזו בקשי (Békési) הברפלד, או גיוזו הלמוש (Halmos) 13 ביוני 1889–1945) היה מתעמל הונגרי ממוצא יהודי שנספה בשואה.
הברפלד היה חלק מקבוצת המתעמלים ההונגרים שזכתה במדליית הכסף הקבוצתית באולימפיאדת סטוקהולם בשנת 1912.
הברפלד נספה במחנה הריכוז מאוטהאוזן במועד לא ידוע בשנת 1945.
גיוון אימג'ינג היא חברה בע"מ ישראלית העוסקת בפיתוח, ייצור ושיווק אמצעי בדיקה ויזואלית של מערכת העיכול האנושית.
הטכנולוגיה של החברה מבוססת על מצלמות זעירות הממוקמות בקפסולות הניתנות לבליעה, ליצירת אנדוסקופיה באמצעות גלולה.
לגיוון אימג'ינג גלולות לדימות של הוושט, המעי הדק והמעי הגס.
בנוסף, פיתחה החברה גלולת RF הבודקת שאין חסימות במעיים העשויות לגרום לגלולת הדימות להיתקע.
החברה הוקמה על ידי גבריאל מירון וחברת אר.די.סי.
בע"מ בינואר 1998 ברכישת בעלות על פטנט רשום של רפא"ל שהוגש על ידי צוות בהובלת ד"ר גבריאל עידן.
גיוון אימג'ינג הייתה החברה הראשונה שפיתחה טכנולוגיה של אנדוסקופיה באמצעות גלולה.
לאחר מאמץ פיתוחי של צוותים טכנולוגיים מולטי-דיסיפלינריים פותחה קפסולה ומערכת, ונעשו ניסויים מוצלחים בבעלי חיים ובבני אדם.
כבר בשנת 2001 החברה קיבלה אישור CE באירופה ואישור FDA (מנהל המזון והתרופות האמריקאי) למערכת ולגלולה לאיבחון המעי הדק.
הגלולה החלה להמכר בשם "PillCam".
החברה הונפקה לראשונה בנאסד"ק באוקטובר 2001, והחלה להיסחר בבורסה בת"א במרץ 2004.
במאי 2009 הודיעה גיוון אימג'ינג שעברה את רף מכירת מיליון הגלולות ברחבי העולם.
בספטמבר 2009 קיבלה גיוון את אישור רשות הבריאות של האיחוד האירופי לשווק את גלולת 2 PillCam Colon כאמצעי לאבחון אי סדירויות פתולוגיות במעי הגס.
בסוף פברואר 2014 הושלמה עסקת רכישה לפיה חברת Covidien תרכוש את כל מניותיה של גיוון מידי בעלי המניות הקיימים.
הרכישה התבצעה בשיטת מיזוג משולש הופכי.
עם תום העסקה הפכה גיוון לחברת בת בבעלות מלאה של קובידיאן, והיא נמחקה הן מהבורסה בתל אביב והן מנאסד"ק.
חודשים אחר כך, נמכרה קובידיאן עצמה לחברת מדטרוניק.
משרדי גיוון אימג'ינג ומפעל הייצור שלה נמצאים ביקנעם עילית.
יש בבעלותה מפעל ייצור קטן לגיבוי באירופה ומשרדי מכירות באירופה, יפן וארצות הברית.
גיווי צ'וֹחֵלי (בגאורגית: გივი ჩოხელი); 27 ביוני 1937 – 25 בפברואר 1994) היה כדורגלן גאורגי בתקופת ברית המועצות; הוא שיחק בעמדות מגן וקשר; אחרי סיום קריירת המשחק פנה לקריירת אימון.
גיווי צ'וחלי נולד בשנת 1937 בעיר תלאווי שבחבל קאחתי, כאשר גאורגיה הייתה חלק מברית המועצות; קבוצת הבוגרים הראשונה שבה שיחק הייתה "נַדיקווַרי" (לימים "קאחתי") תלאווי (1956).
בשנת 1957 צ'וחלי החל לשחק בקבוצת דינמו טביליסי; בשנת 1959 הוא זכה עם קבוצתו במדליית ארד על מקום שלישי בליגת העל הסובייטית.
בסוף שנת 1960, צ'וחלי הוכר כמגן הימני הטוב ביותר באותה עונת אליפות סובייטית (נכלל ברשימת 11 מצטייני העונה); בשנת 1961 צ'וחלי נכלל שנית באותה רשימה – הפעם, כקשר הימני הטוב ביותר בליגה.
צ'וחלי שיחק בשלושה מתוך ארבעת המשחקים של הנבחרת הסובייטית במונדיאל 1962; הוא ערך את הופעתו האחרונה בנבחרת במשחק רבע הגמר של הטורניר, שהתקיים ב-10 ביוני בעיר אריקה; המשחק הסתיים בהפסד של ברית המועצות לצ'ילה המארחת בתוצאה 2:1. בסך הכול, צ'וחלי הופיע במדי הנבחרת הסובייטית ב-19 משחקים רשמיים ובמשחק בלתי-רשמי אחד.
בשנת 1962 צ'וחלי זכה במדליית הארד השנייה שלו עם קבוצת דינמו טביליסי, על מקום שלישי בליגת העל הסובייטית; באותה שנה הוא נכלל בפעם השלישית ברציפות ברשימת 11 המצטיינים של ליגת העל הסובייטית – כמו שנה קודם לכן, הוא הוכר כקשר הימני הטוב ביותר של עונת האליפות.
בשנת 1964 צ'וחלי זכה עם דינמו טביליסי באליפות ברית המועצות הראשונה של הקבוצה; בשנת 1965 הוא סיים את הקריירה שלו בקבוצה.
בסך הכול, צ'וחלי הופיע במדי "דינמו" ב-159 משחקים וכבש ארבעה שערים לזכותה.
בשנת 1965 צ'וחלי זכה בתואר אמן ספורט נכבד של ברית המועצות.
בשנים 1966–1968 צ'וחלי עבד כמאמן בדינמו טביליסי; בשנת 1969 הוא מונה למנהל הקבוצה ולמאמנהּ הראשי; צ'וחלי ניהל את המועדון רק באותה שנה, אך נשאר כמאמן ראשי גם בשנת 1970; בשנים 1971–1972 הוא אימן תחת מאמן ראשי אחר.
בשנת 1971 צ'וחלי זכה בתואר מאמן נכבד של גאורגיה הסובייטית.
בשנת 1974 צ'וחקי מונה בפעם השנייה כמאמן ראשי של "דינמו", אך מילא את התפקיד רק במשך עונה אחת; בזמן קריירת האימון שלו, הקבוצה זכתה בארבע מדליות ארד על מקום שלישי בליגת העל הסובייטית (באחת מהן, בשנת 1969, כאשר צ'וחלי היה המאמן הראשי).
בשנים 1984–1985 צ'וחלי שימש בפעם השנייה כמנהלהּ של דינמו טביליסי.
גיווי צ'וחלי מת בשנת 1994 בטביליסי; על שמו נקרא האצטדיון העירוני של תלאווי; מול האצטדיון ניצב פסלו של צ'וחלי.
שלוש מדליות ארד על מקום שלישי באליפות ברית המועצות: 1959, 1962 (כשחקן), 1969 (כמאמן ראשי)
נכלל שלוש פעמים ברשימת 11 המצטיינים של ליגת העל הסובייטית: 1960, 1961, 1962
גיווי נוֹדיַה (בגאורגית: გივი ნოდია; 2 בינואר 1948 – 7 באפריל 2005) היה כדורגלן גאורגי בתקופת ברית המועצות; הוא שיחק בעמדת חלוץ; אחרי סיום קריירת המשחק פנה לקריירת אימון.
גיווי נודיה נולד בשנת 1948 בעיר כותאיסי, כאשר גאורגיה הייתה חלק מברית המועצות; קבוצת הבוגרים הראשונה בקריירת המשחק שלו הייתה טורפדו כותאיסי; הוא שיחק במדי קבוצה זו בעונות 1965 ו-1966 בליגת העל הסובייטית.
בסך הכול, נודיה הופיע במדי "טורפדו" ב-36 משחקים והבקיע 9 שערים לזכותה; בעונתו האחרונה בקבוצה (1966), הוא זכה בתואר אמן הספורט של ברית המועצות.
בשנת 1967 נודיה החל לשחק בקבוצת דינמו טביליסי; באותה שנה הוא זכה איתה במדליית ארד על מקום שלישי בליגת העל הסובייטית; בנוסף, הוא הוכר כשחקן שלישי בטיבו באותה עונה – בין אלה ששיחקו בעמדה שלו (נכלל ברשימת 33 מצטייני העונה כסגן שני של אחד מ-11 המצטיינים).
ב-29 בנובמבר 1967 נודיה ערך את הופעת הבכורה שלו במדי נבחרת ברית המועצות במשחק ידידות מול הולנד.
בשנת 1969 נודיה השתתף בשלושה מתוך ארבעת המשחקים של נבחרת ברית המועצות במוקדמות מונדיאל 1970; באותה שנה הוא גם זכה עם דינמו טביליסי במדליית הארד השנייה שלו על מקום שלישי בליגת העל הסובייטית; בנוסף, נודיה נכלל לראשונה ברשימת 11 המצטיינים של עונת האליפות הסובייטית (כשחקן המצטיין בעמדה שלו).
במונדיאל 1970 במקסיקו השתתף נודיה במשחק יחיד של נבחרת ברית המועצות; היה זה במשחק בשלב הבתים מול נבחרת מקסיקו, שהסתיים בתיקו 0:0.
בשנת 1970 נודיה היה למלך השערים של ליגת העל הסובייטית – עם 17 הבקעות; בנוסף, הוא נכלל בפעם השנייה ברציפות ברשימת 11 המצטיינים של עונת האליפות.
בשנים 1970–1971 נודיה השתתף בשניים מששת המשחקים של נבחרת ברית המועצות במוקדמות אליפות אירופה 1972; בשניהם (מול קפריסין וספרד) הוא נכנס כמחליף במחצית השנייה.
בשנת 1971 נודיה זכה במדליית הארד השלישית שלו על מקום שלישי בליגת העל הסובייטית.
ב-25 במאי 1972 נודיה השתתף במשחקו השני והאחרון במדי הנבחרת האולימפית של ברית המועצות; היה זה במשחק האחרון של הנבחרת האולימפית במוקדמות טורניר הכדורגל של אולימפיאדת מינכן 1972, שבו היא ניצחה את הנבחרת האולימפית של צרפת בתוצאה 1:3; המשחק נערך בפריז ובו נודיה היה קפטן הנבחרת האולימפית הסובייטית.
בשנת 1972 נודיה זכה עם דינמו טביליסי במדליית הארד הרביעית שלו על מקום שלישי בליגת העל הסובייטית; הוא גם הוכר כשחקן השני בטיבו באותה עונת אליפות – בין אלה ששיחקו בעמדה שלו (כסגן ראשון של אחד מ-11 המצטיינים); בנוסף, לנודיה הוענק תואר אמן הספורט ברמה בינלאומית של ברית המועצות.
בשנת 1973 נודיה ערך את הופעתו האחרונה במדי נבחרת ברית המועצות במשחק ידידות; בסך הכול, הוא הופיע במשחקי הנבחרת ב-21 משחקים והבקיע חמישה שערים לזכותה.
באותה שנה, נודיה הוכר כשחקן השלישי בטיבו באותה עונת אליפות – בין אלה ששיחקו בעמדה שלו (כסגן שני של אחד מ-11 המצטיינים).
בתום עונת 1975 נודיה עזב את דינמו טביליסי; בסך הכול, הוא הופיע במדי הקבוצה ב-210 משחקים והבקיע 75 שערים לזכותה.
בשנים 1976–1978 שיחק במשך שלוש עונות בקבוצת לוקומוטיב מוסקבה; בסך הכול, הופיע במדי הקבוצה ב-68 משחקים והבקיע תשעה שערים לזכותה.
בשנת 1982 נודיה עבר אל הקבוצה מעיר הולדתו, שבה החל את קריירת המשחק – טורפדו כותאיסי (שעלתה לליגת העל הסובייטית אחרי 11 שנים בליגת המשנה); הוא היה מאמן הקבוצה במשך עונה אחת.
בשנת 1983 נודיה חזר לשמש כעוזר מאמן בדינמו טביליסי; באותה עונה טורפדו כותאיסי ירדה מליגת העל אל הליגה הראשונה (ליגת המשנה); בשנת 1984 נודיה חזר לאמן את הקבוצה מכותאיסי, ובהובלתו הקבוצה חזרה אל ליגת העל.
בשנים 1985–1986 נודיה המשיך לאמן את טורפדו כותאיסי במשך שתי עונות בליגת העל הסובייטית; בשנת 1985 הקבוצה סיימה את עונת האליפות הסובייטית במקום ה-11, הגבוה ביותר בתולדותיה.
בעונת 1986 טורפדו כותאיסי ירדה מליגת העל אל הליגה הראשונה; נודיה סיים את תפקידו בקבוצה ובשנת 1987 חזר לשמש כעוזר מאמן בדינמו טביליסי, למשך עונה אחת.
בשנת 1993 נודיה חזר לשמש כעוזר מאמן דינמו טביליסי במהלך עונת 1992–1993; באותה עונה, הקבוצה זכתה באליפות גאורגיה הרביעית שלה ברציפות ובגביע הגאורגי השני שלה ברציפות.
בעונת 1993–1994 נודיה היה מאמנהּ הראשי של דינמו טביליסי; בהובלתו, הקבוצה שחזרה את ההישג מהעונה הקודמת וזכתה גם באליפות וגם בגביע של גאורגיה.
בשנת 1995 נודיה החל לאמן את קבוצת לוקומוטיב סנקט פטרבורג מהליגה הרוסית השנייה; בהובלתו, הקבוצה עלתה אל הליגה הלאומית של רוסיה (הליגה הרוסית השנייה בחשיבותה, אחרי ליגת העל).
בשנים 1996–2000 נודיה המשיך לאמן את לוקומוטיב סנקט פטרבורג בליגה הלאומית של רוסיה; בשנת 1997 הקבוצה סיימה במקום החמישי בליגת המשנה הרוסית הזאת; בשנת 2000 היא ירדה מהליגה ונודיה סיים את תפקידו בקבוצה.
בשנת 2001 נודיה אימן למשך תקופות קצרות שתי קבוצות מליגת העל הגאורגית: לוקומוטיב טביליסי ודינמו טביליסי.
סגנות אליפות אירופה: בלגיה 1972
נכלל פעמיים ברשימת 11 המצטיינים של עונת האליפות בברית המועצות: 1969, 1970
מלך השערים של ליגת העל הסובייטית: 1970
סכמת גיווּן היא שיטה לשיפור אמינות מידע המועבר על גבי אות באמצעות שני ערוצי תקשורת (או יותר) עם מאפיינים שונים.
גיוון משמש בעיקר בתקשורת רדיו והיא הטכניקה הנפוצה להתגברות על תופעות דעיכה והפרעה בין ערוצית, והימנעות משגיאות מתפרצות (error burst).
העיקרון הבסיסי הוא שימוש בעובדה שערוצים בודדים חווים רמות שונות של דעיכה והתאבכות.
גרסאות שונות של אותו האות יכולות להיות משודרות ו/או נקלטות, אשר בסופו של דבר מסתכמות באלגוריתם עיבוד האות במקלט.
לחלופין, ייתור קוד המשמש כ-FEC (ראשי תיבות של Forward Error Correction) יכול להתווסף להודעה המשודרת.
טכניקות גיוון עשויות לנצל את תופעת ריבוי הנתיבים שאופן טבעי מפריעה לשידור כדי להפיק תועלת המכונה "שבח גיוון" (Diversity Gain) הנמדד בדרך כלל בדציבלים.
נפוצות המחלקות הבאות של סכמות גיוון:
גרסאות מרובות של אותו האות משודרות ברגעים שונים.
או לחלופין, ייתור קוד המשמש כ-FEC והמסר "נמרח" בזמן בטכניקות של חילופי ביטים (bit-interleaving), לפני השליחה.
לפיכך, שגיאות מתפרצות מופחתות משמעותית, עקב פיזור השגיאה לאחר ההרכבה מחדש במקלט, וכך הליך תיקון השגיאות נעשה יעיל.
האות מועבר באמצעות מספר ערוצי תדר או משתרע על פני ספקטרום רחב המושפע על ידי דעיכה סלקטיבית בתדר.
בשנים המאוחרות של המאה ה-20 קווי ממסר גלי מיקרוגל השתמשו לעיתים קרובות במספר קבוע של ערוצי פס רחב, וערוץ הגנה אחד לשימוש אוטומטי על ידי ערוץ הנמצא בדעיכה.
האות מועבר דרך כמה נתיבים שונים במרחב.
במקרה של קווי תמסורת, ניתן להשגה על ידי שידור באמצעות מספר חוטים.
במקרה של שידור אלחוטי, זה יכול להיות מושגת על ידי גיוון באנטנות באמצעות מספר אנטנות במשדר ו/או במספר אנטנות של המקלט.
במקרה האחרון, טכניקת שילוב מיושמת לפני עיבוד האות.
אם האנטנות רחוקות דיין, לדוגמה תחנת סלולריות שונות, או נקודות גישה שונות ל-WLAN, זה נקרא גיוון-מאקרו גיוון אתרים (site diversity).
אם את האנטנות במרחק בסדר גודל של אורך גל אחד, זה נקרא גיוון-מיקרו.
מקרה מיוחד הוא אנטנת מערך מופע, אשר יכול לשמש גם עבור עיצוב אלומה, ערוצי MIMO וקידוד מרחב–זמן (STC).
מספר גרסאות של אות מועברים ומתקבלים באמצעות אנטנות עם קיטוב שונה.
טכניקת שילוב מוּחלת בצד המקלט.
מתקבל על ידי תזמון משתמשים אופורטוניסטי במשדר או במקלט.
בכל זמן נתון, המשדר בוחר את המשתמש הטוב ביותר בין המקלטים המועמדים על פי התכונות של כל ערוץ בין המשדר לבין כל מקלט.
מקלט חייב להזין בחזרה את איכות ערוץ המידע למשדר, על מנת ליישם גיוון משתמשים.
גְיוּלה קרודי או דְיוּלה קרודי (בהונגרית: Krúdy Gyula; 21 באוקטובר 1878 – 12 במאי 1933) היה סופר ועיתונאי הונגרי.
נחשב לנציג של המגמות המודרניסטיות בפרוזה ההונגרית, הרומנים שלו "החמנית" ו"פרס ליום הנשים" יחד עם הסיפור "חלום החיים" תארו את חיי בודפשט בתחילת המאה ה-20. בספרים אחרים תיאר קרודי את חיי הפרובינציה בהונגריה של סוף האימפריה האוסטרו-הונגרית.
גיולה קרודי נולד בצפון-מזרח הונגריה, בעיר נירג'האזה, במשפחת בני אצולה זעירה.
אביו, גיולה קרודי, היה עורך דין ואמו, יוליאנה צ'אקאני, עבדה כעוזרת בבית משפחתו.
ההורים התחתנו רק אחרי לידת ילדם השמיני, כשלגיולה מלאו 17 שנים.
בילדותו ובנעוריו התעצבה אישיותו תחת השפעת האידיאליים של התחייה ההונגרית וצביונם של החיים והסביבה הרב-תרבותית בפרובינציה של האימפריה האוסטרו-הונגרית.
הוא למד בבתי ספר בסאטו מארה (סטמר) (כיום בצפון-מערב רומניה), בפודולין (כיום בסלובקיה) ובעיר הולדתו, נירג'האזה.
קרודי פרסם עוד מנעוריו כתבות וסיפורים קצרים בעיתונים.
אחרי לימודי התיכון, ביקש קרודי להקדיש את עצמו לקריירה של עיתונאי וסופר, למורת רוחו של אביו שרצה שילמד משפטים.
קרודי עבד שנים אחדות כעורך בעיתונים בפרובינציה - בדברצן ובאוראדיה (נאג'ואראד), והחל משנת 1896 התיישב בבודפשט.
עבד תקופה כעורך בעיתון "ניוגט".
ב-27 בדצמבר 1899 התחתן בבודפשט, ברובע ארז'בטווארוש, עם הסופרת והמורה היהודיה בלה (אנבלה) שפיגלר, בת של הרב ד"ר גיולה שמואל שפיגלר מבלשגיארמט ושל תרז לבית פולאק.
בלה שפיגלר הייתה יותר מבוגרת ממנו וכתבה בכינוי העט "שטנלה".
אביו נישל אותו מהירושה והסופר פרנס את אשתו הראשונה ואת שלושת ילדיו, מכתיבת סיפורים ורומנים.
הרומנים פורסמו בפרקים ביומונים ובכתבי עת בפיליטון.
קרודי היה כותב פורה, ופקד בקביעות את עולם הבוהמה וחיי הלילה של בירת הונגריה.
התחתן פעמיים, ניהל רומנים רבים, היה מעורב לא פעם אחת בפרשיות דו-קרב, אהב מרוצי סוסים ומשחקי קלפים.
כסופר הצליח לזכות בתמלוגים נכבדים, אותם היה מוציא במהירות.
הירבה לטייל אך רק בתחומי האימפריה.
ספרו, "נעורי סינבד" משנת 1911 הביא לו הצלחה רבה.
קרודי השתמש בדמות של סינבד, שחלק את שמו עם אחד מגיבורי אלף לילה ולילה, פעמים חוזרות לאורך הקריירה שלו כיוצר.
אלטר אגו אחר של הסופר – קזמייר רזדא (Kazmer Rezeda) – היה גיבורם של כחצי תריסר רומנים, לרבות "הכרכרה האדומה" (1913).
הפרוזה של קרודי מצטיינת בליריות מעודנת וביסודות עתירי חלומות שמבליטים את הספק ויחסיות הזמן.
לאחר תום מלחמת העולם הראשונה, עם התפרקות האימפריה, הפך קרודי לפסימי ומאוכזב.
נישואיו הראשונים התפרקו, והוא נטה להימורים.
בשנת 1933, בגיל 55, מת קרודי בבודפשט, כתוצאה מאירוע מוחי.
אחרי מותו נשכחו ספריו, עד שבשנת 1940 פרסם הסופר שנדור מאראי את הספר "סינבד חוזר הביתה" – סיפור אמנותי על ימיו האחרונים של קרודי.
יצירה זו עוררה עניין מחודש של קוראים ביצירותיו.
מנישואיו לבלה שפיגלר נולדו לו שלושה ילדים: גיולה (נולד ב-1900), אילונה (נולדה ב-1902) ומריה (נולדה ב-1907).
בשנת 1919 התגרש מבלה שפיגלר והתחתן ב-12 ביולי 1919 ברובע פרנצווארוש עם אישה בת 17, צעירה בהרבה ממנו, ז'וז'אנה רוז'ה, בתם של יאקאב רוז'ה ורגינה לבית קָלֶמֶן.
מנישואין אלו, נולדה להם בת בשם ז'וז'אנה קרודי (1992-1919).
1914 - חבר באגודת "שנדור פטפי"
1930 - פרס באומגרטן לספרות
אוסף ספריו בעשרים כרכים פורסם בשנים 1978–1989 הוצאה לאור לספרות יפה Szépirodalmi Könyvkiadó בבודפשט.
נפתחה תערוכה קבועה על חיי הסופר במוזיאון ההונגרי למסחר ולתיירות, הממוקם באובודה, במקום שבו חי הסופר בשלוש שנותיו האחרונות.
1906 - A podolini kísértet (רוח הרפאים מפודולין)
1913 - A vörös postakocsi (כרכרת הדואר האדומה)
1922 - Hét bagoly (שבע ינשופות)
1931 - A kékszalag hőse (גבור הרצועה הכחולה)
1933 - Rezeda Kázmér szép élete (החיים הקסומים של קאזמר רזדה)
1897 - Üres a fészek (הקן ריק) - סיפורים ראשונים
"גיהנום בכלוב" הוא אחד מאירועי השלם וצפה של ארגון ההיאבקות, ה-WWE, ומשודר אחת לשנה בערוץ של ה-WWE Network.
האירוע התקיים לראשונה בשנת 2009, כשהחליף את האירוע "ללא רחמים" כאירוע של חודש אוקטובר.
בשנת 2012, ה-WWE החליטו להזיז את האירוע למתכונת האירועים של חודש אוקטובר, מה שהשאיר אירוע שלם וצפה בודד בחודש זה.
לעומת זאת, בשנת 2013, ה-WWE הוסיפו לתחילת חודש אוקטובר את האירוע באטלגראונד.
בשנת 2018, האירוע גיהנום בכלוב הוזז למתכונת האירועים של חודש ספטמבר.
לאחר פיצול המותגים (Raw לחוד ו-סמאקדאון לחוד) בשנת 2016, הפך האירוע להיות בלעדי לתוכנית Raw.
למרות זאת, שנה לאחר מכן הפך האירוע לשמש כאירוע הבלעדי של התוכנית סמאקדאון.
בשנת 2018 הוחלט שהאירוע יהיה אירוע משותף לשני המותגים.
שם האירוע נבחר בהצבעה שבה הוצעו שמות כמו "אין יציאה", "כלואים" ו"זעם בכלוב".
הרעיון של האירוע הוא שהקרב המרכזי שיתקיים בו יהיה בתוך "גיהנום בכלוב" - כלוב בגובה העולה על שבעה מטרים, שמקיף את הזירה וסביבתה.
תאריכי ואולמות מופעי גיהנום בכלוב
גיולה קלוגר (בהונגרית: Kluger Gyula; 15 בינואר 1914 – 23 בספטמבר 1994, בודפשט) היה שחמטאי יהודי-הונגרי.
גיולה קלוגר נולד בשאטוראליאויהיי, אז באימפריה האוסטרו-הונגרית (כיום בהונגריה).
בעקבות מלחמת העולם הראשונה העיר חולקה בין הונגריה לבין צ'כוסלובקיה.
הוא השתתף במספר תחרויות שחמט בצ'כוסלובקיה, ובשנת 1932 הוענקה לו דרגת "אמן צ'כוסלובקיה".
במהלך שנות ה-30 של המאה ה-20 הוא השתתף בתחרויות שחמט בהונגריה וקיבל דרגת "אמן הונגריה".
לאחר מלחמת העולם השנייה המשיך קלוגר להשתתף בתחרויות שחמט בהונגריה ונשאר פעיל עד לשנות ה-80 של המאה ה-20. בשנת 1954 הוא זכה במקום השני באליפות המדינה.
בשנת 1970 הוא חלק מקומות 3–4 באליפות הונגריה.
קלוגר השתתף במספר תחרויות כחבר בנבחרת הונגריה.
בנוסף לאולימפיאדת השחמט, הוא השתתף באליפות אירופה לנבחרות ובשנת 1965 זכה במקום השלישי.
בשנת 1954 הוענק לו תואר אמן בין-לאומי.
בשנים 1954–1960 השתתף גיולה קלוגר ב-2 אולימפיאדות שחמט הראשונה:
קאלאי נולד למשפחה ענייה במזרח הונגריה.
עד גיל 10 הוא לא למד בבית ספר.
לאחר מכן הוא השלים את לימודיו וקיבל מלגה ללמוד בגימנסיה בדברצן.
הוא למד לשון וספרות הונגרית באוניברסיטאות דברצן ובודפשט ובמהלך לימודיו, בשנת 1931 הצטרף למפלגה הקומוניסטית.
בשנת 1939 הוא נדון לשנתיים וחצי מאסר.
כששוחר עבד כעיתונאי בעיתון של המפלגה הסוציאל-דמוקרטית והיה מראשי תנועת המרי ההונגרית.
בשנים 1949-1951 כיהן קאלאי כשר החוץ של הונגריה.
הוא נעצר יחד עם יאנוש קאדאר במסגרת הטיהורים של מתיאש ראקושי ושוחרר באוגוסט 1954. לאחר המרד ההונגרי של 1956 הוא נטל חלק בשיקום המפלגה הקומוניסטית ההונגרית ובנובמבר 1956 מונה לשר התרבות.
בינואר 1958 הוא מונה לשר בלי תיק ובשנת 1961 קודם לסגן ראש הממשלה.
בשנת 1965 הוא מונה לראש הממשלה.
בשנת 1971 הודח קאלאי מתפקיד יושב ראש הפרלמנט והמשיך לכהן רק בתפקיד סמלי.
גיולה גרושיץ' (בהונגרית: Grosics Gyula; 4 בפברואר 1926, דורוג, הונגריה – 13 ביוני 2014, בודפשט, הונגריה) היה כדורגלן הונגרי, ששיחק בעמדת השוער.
היה חלק מ"נבחרת הזהב" של הונגריה בשנות החמישים.
נבחר לשוער המצטיין של מונדיאל 1954.
גיולה גרושיץ' נולד ב-4 בפברואר 1926 בדורוג שבהונגריה.
כשהתבגר אמו עודדה אותו להיות כומר.
במקום זאת גרושיץ' רצה להיות שחקן כדורגל והחל את קריירת הכדורגל המקצוענית בקבוצת דורוג שבעיר הולדתו.
גרושיץ' ערך את הופעת הבכורה שלו בנבחרת הונגריה בשנת 1947. הונגריה הייתה בימים אלו אחת הנבחרות הגדולות בעולם, אם לא הגדולה ביותר, ומשנת 1948 החלה רצף בלתי מנוצח שנמשך למשך 6 שנים, עד לגמר מונדיאל 1954. בשנת 1949 היו שמועות על כך שגרושיץ' ניסה לערוק ונתפס.
בסופו של דבר האישומים נגדו בוטלו מחוסר ראיות, אך הוא הורחק למשך שנתיים מהנבחרת.
עם זאת הוא חזר לנבחרת כעבור שנה וגם הצטרף למועדון בודפשט הונבד בשנת 1950.
בשנת 1952 הוביל גרושיץ' את נבחרתו למדליית זהב אולימפית באולימפיאדת הלסינקי.
בשנת 1953, הונגריה ניצחה את אנגליה במשחק שזכה לכינוי "משחק המאה".
הונגריה ניצחה 3–6, והפכה לקבוצה הראשונה מחוץ לאיים הבריטיים שניצחה את אנגליה בבית.
במונדיאל 1954 הונגריה הגיע כפייבוריטית הברורה לזכייה בגלל הרצף הבלתי מנוצח.
במהלך הטורניר הונגריה ניצחה נבחרות כמו ברזיל ואורוגוואי, אך הפסידה בגמר בתוצאה 3–2 לגרמניה המערבית במהפך גדול של הגרמנים ובמשחק שכונה בשם "הנס של ברן".
בסיום הטורניר זכה גרושיץ' בתואר השוער המצטיין של הטורניר וגם נבחר להיות בנבחרת המצטיינת של הטורניר.
עד שנת 1956 הונגריה רשמה 42 ניצחונות עם גרושיץ' בשער, 7 תוצאות תיקו, והפסד אחד בלבד (אותו הפסד בגמר המונדיאל נגד גרמניה המערבית).
במהלך המהפכה ההונגרית ב-1956, גרושיץ' ומשפחתו ברחו מהונגריה וניסו לפתוח חיים חדשים.
עם זאת, הם נאלצו לחזור.
לאחר מכן שיחק גרושיץ' במועדון טטאבניה.
נבחרת הונגריה נכנסה לדעיכה, וגרושיץ' היה שוערה גם במונדיאל 1958 וב-1962. לאחר שנאסר אליו לעבור למועדון פרנקווארוסי בשנת 1962 על ידי משרד הספורט ההונגרי הקומוניסטי, הוא פרש מקריירת משחק.
בסך הכל ערך גרושיץ' 86 הופעות עבור הנבחרת ההונגרית, ושיחק ב-394 משחקים בליגה ההונגרית הראשונה.
בשנת 2011 הוחלט ששמו של אצטדיון הכדורגל טטאבניה יקרא על שמו של גרושיץ'.
גיולה לורנט (בהונגרית: Gyula Lóránt; 6 בפברואר 1923 - 31 במאי 1981) היה כדורגלן הונגרי, ששיחק בעמדת הבלם והקשר.
לורנט, בנו של שוטר שנלחם במלחמת העולם השנייה בצד הגרמני, נולד בקוסג שבהונגריה.
הוא הפך לכדורגלן מקצועני בגיל 16, בקבוצת Kõszeg SE מעיר מגוריו.
בעונת 1942/1943 החל לשחק בזומבאוולי האלאדס מליגת העל ההונגרית.
בעונה העוקבת עבר לנאג'יוואראדי, ולאחר מכן שיחק בוואשאש.
כאשר חזר לנאג'יוואראדי, בשנת 1945, כבר שינתה הקבוצה את שמה לאוראדיה.
בעונת 1946/1947 שיחק בקבוצה הרומנית ארד מהעיר ארד, וזכה איתה באליפות הליגה בתום העונה.
במהלך שנות החמישים לורנט היה חבר בולט בנבחרת ההונגרית של שנות החמישים שזכתה לכינוי "נבחרת הזהב", שכללה גם את פרנץ פושקש, זולטן צ'יבור, שנדור קוצ'יש, יוזף בוזסיק ונאנדור הידגקוטי.
במהלך 6 השנים בהן שיחק בנבחרת (1949–1955) זכה לורנט במדליית זהב אולימפית בשנת 1952, ובשנת 1953 זכה בגביע מרכז אירופה.
במונדיאל 1954 הונגריה הגיעה כפייבוריטית לזכות בטורניר, אך הפסידה בגמר 3–2 לגרמניה המערבית במשחק שזכור כ"נס של ברן".
בשנת 1955 סיים לשחק עבור הנבחרת.
לאחר שפרש כשחקן, לורנט הפך למאמן.
הוא אימן קבוצות כמו: בודפשט הונבד, באיירן מינכן ופאוק סלוניקי.
בעודו מאמן פאוק, הוא זכה איתם בתואר אליפות יוון בשנת 1976. ב-31 במאי 1981, בעודו מאמן, לקה בהתקף לב בזמן שצפה במשחק של פאוק נגד אולימפיאקוס ונפטר בגיל 58.
גיולה ז'נגלר (; 27 בדצמבר 1915 – 29 במרץ 1999) היה כדורגלן הונגרי, ששיחק בעמדת הקשר התקפי.
נחשב לאגדה במועדון אויפשט, ובמונדיאל 1938 נחשב לשחקן הטוב ביותר בנבחרת ההונגרית שהגיעה באותו טורניר עד לגמר.
ז'נגלר נולד ב-27 בדצמבר 1915 בצגלד שבהונגריה.
הוא ערך את הופעת הבכורה שלו במדי נבחרת הונגריה ב-2 בדצמבר 1936, בהפסד 2–6 לאנגליה.
במונדיאל 1938 היה הכוכב של הנבחרת ההונגרית והגיע איתה לגמר ראשון בהיסטוריה, שבו הפסידה בתוצאה 2–4 לאיטליה.
לכל אורך הטורניר כבש 5 שערים וסיים במקום השני במלכות השערים, אחרי לאונידס דה סילבה.
ז'נגלר נבחר גם לנבחרת המצטיינת של אותו טורניר.
בסך הכל ערך בנבחרת 39 הופעות, בהן כבש 33 שערים.
ז'נגלר ערך 325 הופעות בליגה ההונגרית, בהן כבש 387 שערים בין השנים 1935–1947, וכיום נמצא במקום השלישי בטבלת הכובשים בהיסטוריה של הליגה.
הוא החל את הקריירה שלו במועדון שלגוטריאן, ומשם עבר לאויפשט.
הוא שיחק רוב הקריירה שלו באויפשט, ונחשב לאגדה במועדון.
המועדון זכה בגביע מיטרופה של 1939, וז'נגלר הצטיין בו, כשסיים כמלך שערי הטורניר עם 9 שערים כולל צמד במשחק הראשון בגמר נגד פרנצווארוש.
בנוסף לזכייה זאת הוא זכה עם הקבוצה ב-4 אליפויות הונגריה.
בשנת 1947 החליט לעזוב את אויפשט ועבר לרומא האיטלקית.
מרומא עבר לאנקונה ולאחר מכן עבר למועדון דפורטיבו סמאריוס הקולומביאני, שם סיים את קריירת המשחק שלו בשנת 1953.
לאחר פרישתו החל ז'נגלר בקריירה אימון ארוכה ומוצלחת ואימן בעיקר באיטליה ובקפריסין.
הוא זכה בליגה הראשונה בקפריסין עם Pezoporikos Larnaca FC בשנת 1954 ובגביע הקפריסאי עם אפואל ניקוסיה בשנת 1976.
ז'נגלר נפטר ב-29 במרץ 1999 בגיל 83 בניקוסיה שבקפריסין.
מלך השערים בגביע מיטרופה: 1939
גיוון עירוני עוסק במשמעויות המרובות של שילוב והדרה בהקשרים עירוניים המשתנים במהירות ובהשלכותיהן.
המונח צמח על רקע גידול באוכלוסיית העולם והגלובליזציה שהביאו לגידול וגיוון באוכלוסיית הערים.
אוכלוסייה זו מאופיינת באנשים המובחנים זה מזה בשפה, במוצא האתני, בגזע, במגדר, במעמד האזרחי ובמעמד הסוציו-אקונומי.
לגיוון העירוני אין הגדרה אחת מקובלת.
חלק מהחוקרים התייחסו למושג כערך בפני עצמו ואחרים ראו במונח כתחום מחקר העוסק בחקר קבוצות שונות במרחב העירוני, לרוב קהילות אתניות.
כערך וכתחום מחקר המושג מוצא עצמו בשיח על סגרגציה ומנגד בשיח על רב תרבותיות.
המושג השייך לתחומים תכנון ערים ואזורים, סוציולוגיה, אנתרופולוגיה וגאוגרפיה עירונית.
במדעי החברה המושג עוסק במגוון עירוני אנושי (אתני, סוציו-אקונומי, גילאי, מיני, דתי ומגדרי).
בתכנון ערים וגאוגרפיה עירונית המושג מתייחס גם למגוון עירוני במובן הפיזי (צורות פיזיות של מבנים ועירובי שימושים של ייעודי קרקע).
ניתן לראות את הגיוון העירוני כערך יסוד הכולל אוכלוסייה ממנעד אתני, חברתי וכלכלי.
לפי ג'יין ג'ייקובס גיוון זה הוא שמאפשר את מילוי צורכי התושבים במרחב העירוני, תוך יצירת חוויה אורבנית בעלת דינמיות מתמדת.
ג'ייקובס התנגדה לתכנון אידיאלי שכלל אזור וראתה בעיר אידיאל המשלב אינטראקציה וגירוי רב עם הסביבה.
המגוון הוא לא רק ערך בפני עצמו אלא גם מנוע לצמיחה כלכלית.
גיוון עירוני מופיע גם בתיאוריות יותר מופשטות.
הפילוסופית איריס מריון יונג רואה במגוון כערך בפני עצמו להשגת צדק חברתי כ"אירוע בו העיר חוגגת את פריחתה של השונות".
יונג נבדלת מהוגים אחרים בכך שהיא מקבלת את הדומיננטיות של קבוצות מסוימות בשכונות, כל עוד לא מתקיימת שליטה מוחלטת של הקבוצות בקבוצות האחרות.
תאורטיקנית התכנון ליאוני סנדרקוק מציעה להסתכל על מגוון עירוני כחלק אינהרנטי בהגדרה של עיר אידיאלית.
כמו יונג, ליאוני רואה במגוון עירוני ערך יסוד לעיר צודקת - עיר המאפשרת לאנשים מרקעים ומתרבויות שונים זכויות שוות במרחב העירוני, ובה ניתן "ליהנות מאנונימיות".
סנדרקוק טוענת שפונקציונליות העיר מוכרחה ליצור את החוויה העירונית, מעבר למטרה של יעילות וצדק.
החוקרת סוזן פיינשטיין התמקדה בשאלה אם יש קשר אינהרנטי בין מגוון חברתי למגוון פיזי והאם מגוון חברתי הכרחי לשם עיר צודקת.
מגוון הוא משג בעייתי בעל השלכות חיוביות ושליליות כתלות בהקשר.
לטענתה, הקשר בין מגוון לשיח הסובב סובלנות אינו ברור.
הוא יכול לעורר הבנה, ובהינתן מערכת ערכים שונה הוא יכול ליצור גם עוינות.
במהלך שנות ה-20 ושנות ה-30 של המאה ה-20, המושג גיוון עירוני היה חלק מאסכולת שיקגו.
לטענת סטיבן וורטווק האסכולה הובילה למחקרים רבים על סגרגציה אתנית במרחב האורבני בעוד ששיח הגיוון העירוני העכשווי ממוקד בקוסמופוליטיות.
מסוף שנות ה-50 ועד שנות ה-70 המחקר העוסק בגיוון עירוני התמקד ב'מחקרי קהילה' ו'העיר האתנית' - מחקרים על קבוצות המקיימות חיים תרבותיים ייחודיים.
מחקרים אלו הגיעו בעיקר מתחום האנתרופולוגיה ועסקו בהעתקת שיטת המחקר האנתרופולוגית מחקר תרבות של שבטים כפריים לחקר תרבות קהילות במרחב העירוני.
המחקרים עסקו בקהילות כגון הקהילה האפרו-אמריקנית בארצות הברית, הגטו האיטלקי, הקהילה האמריקנית-פורטוריקנית והקהילה האמריקנית-הקובנית.
במחצית השנייה של שנות ה-90 חלה תפנית במחקר אודות הגיוון העירוני והחל מעבר ממחקר המתמקד במיקום וחקר תרבויות של קהילות אתניות למחקר העוסק בקיום של הקהילות האתניות זו לצד זו במרחב האורבני והקשרים ביניהן אל מול ייחודיותן.
מהראשונים שחקרו את הגיוון העירוני מזווית זו היה גרד באומן.
מאז שנות ה-2000 מתפתח במדעי החברה שיח קוסמופוליטי סביב הגיוון העירוני.
ערים נתפסות כגורם מחולל של קוסמופוליטיות והמחקר מתמקד בדרכים בהם אנשים מתקשרים זה עם זה בדרכים חדשות, ביצירת רב-תרבותיות חדשה ותרבויות היברידיות.
תחת שיח זה ניתן למצוא את הגיוון העירוני במחקרים העוסקים למשל בחילופים תוך-תרבותיים, חיים עם שונות (Living with difference), מרחבים של שונות, גיוון במרחב משותף (Commonplace diversity), רב-תרבותיות, מפגש עם זרות והמפגשים היום-יומיים של אנשים בערים.
המחקר של התכנון האורבני העכשווי עוסק do במרחב הציבורי ובמרחב האורבני בכלל כמקום המעוצב ליצירת מפגשים; בעירוב הסוציאלי העירוני וההטבות המתקבלות מהחשיפה לגיוון; ובגיוון כגורם המקדם צמיחה כלכלית
לפי התאורטיקן ריצ'רד פלורידה על הגיוון העירוני לכלול אוכלוסיות בעלות העדפות שונות באשר למבנה חייהם הזוגי והמיני שלה.
לטענתו, עיר שיודעת לספק מרחב פנאי ומרחב בטוח לאנשי טכנולוגיה, לרווקים ולהומוסקסואלים היא עיר שתמשוך אליה אנשים ולא תגרום להגירה שלילית.
מושג הגיוון העירוני בישראל נחקר מהיבטים שונים.
בהיבט החברתי המחקר עסק במפגשי יהודים-ערבים במרחבי ירושלים וביחסי הערים ירושלים ותל אביב לקהילות האתניות, הדתיות והמגדריות החיות בהן.
בהיבט הפיזי המחקר עסק בדיור בר-השגה כמפתח לשמירת גיוון אוכלוסייה בערים ובגיוון שימושי קרקע כמפתח לשמירה על כלכלה עירונית חזקה ועיר 'תוססת' וכמאפיין של 'ערי עולם'.
גיולה פולגאר (בהונגרית: Polgár Gyula; 8 בפברואר 1912 – 24 ביוני 1992) היה כדורגלן ומאמן הונגרי, ששיחק בעמדת הבלם.
שיחק במדי נבחרת הונגריה בגמר מונדיאל 1938.
פולגאר נולד ב-8 בפברואר 1912 בקישטלק שבאימפריה האוסטרו-הונגרית.
תחילת הקריירה שלו הייתה במ.ט.ק הונגריה מבודפשט ואחרי שנה אחת בלבד עבר למועדון הקטן יותר מעיר הבירה, בודאי 11, שם שיחק תחילה כקשר.
ב-1933 עבר פולגאר לפרנצווארוש שהייתה אז לקבוצה הטובה בהונגריה, שם שיחק לצד שחקנים גדולים כמו ג'רג' שארושי, בלה שארושי, יוז'ף טאקאץ' וגזה טולדי.
בקבוצה הוא נשאר עד 1944 וזכה עימה ב-4 תוארי אליפות, 3 גביעים, בגביע מיטרופה של 1937 והוא נבחר לשחקן השנה בהונגריה לשנת 1934. ב-1945 חזר פולגאר למ.ט.ק אז שיחק לצד נאנדור הידגקוטי, שלימים הפך לשחקן משמעותי בקבוצתו ובנבחרת הונגריה, וב-1947 עבר ל-AC מגנטה שמהליגה השנייה באיטליה.
אחרי עונה אחת בה הודיע על פרישתו ממשחק.
פולגאר ערך את הופעת הבכורה שלו בנבחרת הונגריה ב-18 בספטמבר 1932 בניצחון 1–2 על צ'כוסלובקיה בבודפשט.
עם משחקו השלישי בה הגיע גם שערו הראשון במשחק נגד אוסטריה.
פולגאר היה בסגל הנבחרת בטורניר גביע העולם ב-1934 ו-1938, אך זכה להשתתף רק פעם אחת.
בגמר מונדיאל 1938 נגד איטליה שיחק בהגנה לצד שנדור בירו לאחר שלאורך כל אותו טורניר היה למחליפו של לג'וס קוראני, שלא שיחק בגמר עקב החלטה טקטית.
משחקו האחרון של פולגאר בנבחרת, שהיה ל-26 בסך הכל, הגיע ב-1 בנובמבר 1942 בניצחון 0–2 על שווייץ.
לאחר סיום הקריירה פולגאר היה למאמן שאימן תחילה כמה מועדונים מהמעמד הנמוך בהונגריה.
בעקבות המרד ההונגרי הוא היגר לאוסטרליה שם אימן את APIA לכהרדט, התאחדות המהגרים האיטלקים בסידני, וזכה עימה באליפות העיר ובגמר אליפות המדינה ב-1964. פולגאר נפטר ב-24 ביוני 1992 בסידני שבאוסטרליה בגיל 80.
גיולה לזאר (בהונגרית: Lázár Gyula; 8 בפברואר 1911 – 27 בפברואר 1983) היה כדורגלן ומאמן הונגרי, ששיחק בעמדת המגן שמאלי.
לזאר נולד ב-24 בינואר 1911 בצפון-מזרח מחוז בקש שבאימפריה האוסטרו-הונגרית.
במשך כל הקריירה שיחק בענקית הונגריה פרנצווארוש ועשה את הופעת בכורתו בליגה ההונגרית ב-1930. לזאר תפס את מקומו שם במהירות ושיחק לצד ג'רג' שארושי (שעוד לא שיחק בהתקפה באותו הזמן) ואנטל ליקה.
בעונת 1931/32 הם זכו באליפות הראשונה שלו מבלי לוותר על אף נקודה ובעונה אחר כך אומנם סיימו במקום השלישי בליגה, אך הם זכו בגביע עם ניצחון 1–11 על היריבה אויפשט.
באותה שנה נבחר לזאר לשחקן ההונגרי הטוב ביותר.
המגן שמאלי הדקיק והקליל רגליים התפתח להיות לאחד משחקני הכיסוי הטובים בהונגריה, ובעונת 1933/34 זכה באליפות שנייה אך הם הפסידו בחצי גמר גביע מיטרופה לבולוניה, ועונה אחר כך לספרטה פראג החזקה בגמר.
ההצלחה הגדולה שלו ושל פרנצווארוש הגיעה ב-1937 בה שיחק בהגנה לצד גיולה פולגאר ובלה מגדה, והם זכו בגביע מיטרופה וסיימו במקום השני בליגה.
בשנים הבאות הם זכו בתארים נוספים ולזאר שסיים את הקריירה ב-1943 זכה בסך הכל ב-5 תוארי אליפות, 4 גביעים ובגביע מיטרופה אחד.
לאחר סיום הקריירה היה לזאר מאמן לתקופה קצרה, ובסוף שנות החמישים היה חלק מצוות המאמנים של נבחרת מצרים שבראשו היה חברו לנבחרת בעבר פאל טיטקוש.
הם זכו בגביע אפריקה ב-1959 ובסוף שנות השישים אימן את פנאתינאיקוס מיוון.
הוא נפטר ב-27 בפברואר 1983 בבודפשט בירת הונגריה בגיל 72.
לאחר שלא עבר זמן רב מאז שהאחראים לבחירת השחקנים בנבחרת גילו את יכולותיו של לזאר הוא ערך את הופעת הבכורה בנבחרת הונגריה, בניצחון 2–6 על שווייץ במסגרת גביע מרכז אירופה של 32–1931. הוא היה שותף בשני משחקי הנבחרת במונדיאל 1934 בו כשלה נגד אוסטריה ברבע הגמר.
לזאר כבש את שערו היחידי באוקטובר 1936 נגד רומניה, ושנתיים אחר כך השתתף במונדיאל 1938. באותו טורניר פתח בעמדה הלא מוכרת לו כמגן ימני בשמינית הגמר, אך מאז חזר לעמדתו הטבעית בצד שמאל.
הונגריה הגיעה עד לגמר בו הפסידה לאיטליה 4–2. לזאר המשיך לשחק גם אחרי המונדיאל, לעיתים קרובות לצד בלה שארושי, והוא ערך את משחקו האחרון בה באפריל 1941 בניצחון 0–7 על גרמניה.
גיולקסי (בהונגרית: Gyulakeszi) הוא כפר קטן במחוז וספרם שבמרכז הונגריה.
בגיולקסי חיו יהודים בתקופות זמן שונות.
גיולהאזה (בהונגרית: Gyulaháza) הוא כפר במחוז סבולץ'-סטמאר-ברג שבצפון מזרח הונגריה.
כמו יישובים רבים באירופה גם בגיולהאזה מספר התושבים נמצא בירידה.
יהודים החלו להתיישב בגיולהאזה במחצית המאה ה-18. רובם עסקו במסחר, בעיקר בשיווק תוצרת חקלאית.
לאחר הקרע ביהדות הונגריה בעקבות קונגרס יהודי הונגריה בין השנים 1868–1869, הצטרפה הקהילה לזרם האורתודוקסי.
משנת 1885 הקהילה הייתה כפופה לקהילת קישווארדה.
בשנת 1940, בעקבות "החוקים היהודיים" שנועדו להגביל את היהודים בתחומי הכלכלה והחברה, נפגעה פרנסת יהודי הכפר והם סבלו ממעשי בריונות, כגון ניפוץ חלונות בתיהם.
בשנת 1941 נשלחו 15 צעירים מהכפר לעבודות כפייה.
בשנת 1944, לאחר כניסת הגרמנים להונגריה, הועברו כל יהודי הכפר לגטו בקישווארדה שם רוכזו יחד עם כ-7,000 יהודי המחוז, ומשם שולחו למחנה ההשמדה אושוויץ.
אחרי המלחמה חזרו לגיולהאזה 15 יהודים ששרדו.
הם מצאו את בניין בית הכנסת הרוס.
גיהנום בכלוב (2021) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע כלל את שני המותגים (Raw וסמאקדאון) ונערך ב-20 ביוני 2021, באולם היואנגלינג סנטר שבטמפה, פלורידה.
האירוע כלל את חווית הצפייה לקהל המוכרת יותר בשם ThunderDome בפעם האחרונה במתכונת אירועי השלם וצפה, בעקבות חזרתו של הארגון למסע הופעות בשידורים חיים באמצע חודש יולי.
אירוע זה היה האירוע ה-13 בסדרת אירועי גיהנום בכלוב והראשון שנערך בחודש יוני, זאת לאחר שהאירוע נערך בדרך כלל בחודש אוקטובר.
בקרב המרכזי, בובי לאשלי ניצח את דרו מקינטייר בקרב גיהנום בכלוב ושמר על אליפות ה-WWE.
עוד ברשימת הקרבות, שארלוט פלייר ניצחה את אלופת הנשים של Raw, ריאה ריפלי בפסילה, לעומת זאת, ריפלי שמרה על התואר, מכיוון שחגורת אליפות לא יכולה להחליף ידיים כתוצאה מפסילה, ובקרב הפותח, ביאנקה בלאייר ניצחה את ביילי בקרב גיהנום בכלוב ושמרה על אליפות הנשים של סמאקדאון.
האירוע של שנת 2021 הוזז מהמתכונת הרגילה של חודש אוקטובר לחודש יוני, כך שזאת הייתה הפעם השנייה שהוא לא נערך בחודש אוקטובר; הפעם הראשונה הייתה באירוע 2018, שהוחלט להקדימו לחודש ספטמבר.
האירוע נערך ב-20 ביוני 2021 — התאריך המקורי לקיום האירוע כסף בבנק, שנדחה כתוצאה מכך ל-18 ביולי.
לאחר אירוח באולם האמוויי סנטר, שבאורלנדו ובאולם הטרופיקנה פילד שבסיינט פיטרסברג, פלורידה, ה-ThunderDome הוזז לאולם היואנגלינג סנטר, שבטמפה, פלורידה באפריל 2021.
ב-21 במאי, הארגון הודיע על כך שיעזוב את ה-ThunderDome ויחזור למסע הופעות בשידורים חיים באמצע חודש יולי, דבר שהפך את אירוע זה לאחרון במסגרת אירועי שלם וצפה אשר מוצגים מה-ThunderDome וכיוצא בזה גם אירוע השלם וצפה האחרון שנערך באולם היואנגלינג סנטר.
בנוסף, האירוע של שנת 2021 הפך את גיהנום בכלוב לאירוע השלם וצפה היחיד אשר נערך פעמיים ב-ThunderDome.
באירוע רסלמניה באקלאש, בובי לאשלי ניצח את דרו מקינטייר וברון סטרומן בקרב משולש ושמר על אליפות ה-WWE.
לילה לאחר מכן בפרק של התוכנית Raw, לאשלי ביחד עם המנג'ר שלו, MVP, הציבו אתגר פתוח על חגורת האליפות בפני מתאבקי הארגון.
דרו מקינטייר הגיע כדי להיענות בחיוב לאתגר בטענה שהוא לא זה שהוצמד במהלך הקרב המשולש.
לעומת זאת, MVP הודיע שזהו אתגר פתוח לכל אחד פרט למקינטייר וסטרומן.
במסגרת הקרב המרכזי של התוכנית Raw, נחשף שהאתגר הפתוח היה רק להתמודד מול לאשלי, לאו דווקא על התואר.
חבר קבוצת הניו דיי, קופי קינגסטון, נענה לאתגר בחיוב ואף ניצח את לאשלי הודות להסחת דעת מצידו של מקינטייר.
שבוע לאחר מכן, בכיר הנהלת ה-WWE, אדם פירס קבע קרב בין מקינטייר לקינגסטון, שבו המנצח יתמודד מול לאשלי על אליפות ה-WWE באירוע גיהנום בכלוב.
הקרב בין השניים הסתיים ללא הכרעה לאחר הפרעה מצד לאשלי ו-MVP.
קרב חוזר ביניהם נקבע ל-31 במאי, כאשר נאסר על לאשלי ו/או על MVP להיות במתחם הזירה או להפריע בקרב, אחרת לאשלי יושהה ל-90 יום מבלי לקבל שכר; בקרב זה, מקינטייר ניצח את קינגסטון על מנת להתמודד פעם נוספת נגד לאשלי על אליפות ה-WWE באירוע גיהנום בכלוב.
במהלך חתימת החוזה בין לאשלי למקינטייר ב-7 ביוני בתוכנית, הקרב קיבל התניה נוספת, שלפיה זאת תהיה הפעם האחרונה שמקינטייר יתמודד על אליפות ה-WWE כל עוד לאשלי הוא האלוף.
באירוע רסלמניה באקלאש, ריאה ריפלי הגנה בהצלחה על אליפות הנשים של Raw מול שארלוט פלייר ואסקה בקרב משולש.
לילה לאחר מכן בפרק של התוכנית Raw, פלייר התעמתה עם בכירי הנהלת ה-WWE, אדם פירס וסוניה דוויל, בדרישה להזדמנות נוספת להתמודד על התואר של ריפלי מתוך טענה שהיא לא זו שהוצמדה במהלך הקרב המשולש.
פירס ודוויל הודיעו שאם פלייר תנצח את הקרב שלה מול אסקה, הם יחשבו על כך.
לעומת זאת, פלייר הפסידה בקרב זה לאחר הסחת דעת מצידה של ריפלי.
מנגד, שבוע לאחר מכן, פלייר גברה על אסקה.
כתוצאה מכך, קרב בין ריפלי לפלייר על אליפות הנשים של Raw נקבע לאירוע גיהנום בכלוב.
באירוע רסלמניה באקלאש, ביאנקה בלאייר הגנה בהצלחה על אליפות הנשים של סמאקדאון מול ביילי.
בפרק העוקב של התוכנית סמאקדאון, בכירת הנהלת ה-WWE, סוניה דוויל, ערכה מצעד אלופים עבור אלופי המותג סמאקדאון.
ביילי קטעה את המצעד, כאשר היא טענה שהיא לא זכתה להכרה משום שהיא הייתה אלופת הנשים של סמאקדאון לזמן הארוך ביותר ואף טענה שבלאייר רימתה בקרב ביניהן באירוע רסלמניה באקלאש, כשהיא השתמשה בשיער שלה בתור נשק.
ב-4 ביוני בפרק של התוכנית סמאקדאון, בלאייר איתגרה את ביילי לקרב חוזר ביניהן באירוע גיהנום בכלוב, אתגר שאליו ביילי נענתה בחיוב.
שבועיים לאחר מכן בתוכנית, בלאייר שינתה את התניית הקרב, לקרב בתוך מבנה גיהנום בכלוב.
בלילה הראשון של רסלמניה 37, סזארו ניצח את סת' רולינס.
בפרק העוקב של התוכנית סמאקדאון, רולינס תקף את סזארו לאחר הקרב של האחרון, כאשר הוא טען שהיריבות ביניהם עוד לא נגמרה.
סזארו ניצח את רולינס בקרב חוזר ביניהם ב-7 במאי בפרק של התוכנית סמאקדאון, וכתוצאה מכך השיג לעצמו קרב על האליפות האוניברסלית מול רומן ריינס באירוע רסלמניה באקלאש, שבו סזארו כשל בניסיונו לזכות בתואר.
לאחר קרב האליפות בין ריינס לסזארו, רולינס הגיע ותקף באכזריות את סזארו, כשהטיח את ידו של האחרון בכיסא.
בפרק העוקב של התוכנית סמאקדאון, סזארו ניסה לאתגר את ריינס לקרב חוזר על התואר.
לעומת זאת, רולינס תקף את סזארו פעם נוספת, הפעם סזארו פונה על אלונקה.
ב-18 ביוני בפרק של התוכנית סמאקדאון, קרב נוסף בין השניים נקבע לבסוף לאירוע גיהנום בכלוב.
בלילה השני של רסלמניה 37, קווין אואנס ניצח את סמי זיין, שאליו התלווה אישיות היוטיוב, לוגאן פול.
בפרק העוקב של התוכנית סמאקדאון, זיין טען שהוא הפסיד לאואנס, כי דעתו הוסחה מרוב דאגה לבריאותו של פול.
זיין איתגר את אואנס לקרב חוזר.
אואנס ניצח את זיין כתוצאה מספירת חוץ לאחר שזיין נמלט מהזירה, ולאחר מכן אואנס הביא בחזרה את זיין לזירה וביצע עליו את מהלך הסטאנר.
זיין המשיך להיות מעורב בפיוד עם אואנס במהלך השבועות הבאים עד שקרב נוסף נקבע בין השניים לאירוע גיהנום בכלוב.
ב-4 ביוני בפרק של התוכנית סמאקדאון, האוסוס (ג'יי אוסו וג'ימי אוסו) אתגרו את ריי מיסטריו ודומיניק מיסטריו לקרב על אליפות הזוגות של סמאקדאון, לעומת זאת, הקרב ביניהם הסתיים בצורה שנויה במחלוקת, שבה השופט לא זיהה שהכתף של ג'ימי הייתה לא צמודה למזרן במהלך ההצמדה.
האוסוס קיבלו קרב חוזר על חגורות האליפות כבר באותו הערב, אך במהלך הקרב החוזר, בן דודם של האוסוס והאלוף האוניברסלי, רומן ריינס, הפריע ותקף את המיסטריוס, מתוך טענה שלא רצה לגרום לאוסוס להביך את עצמם פעם נוספת.
לאחר הקרב, ריינס תקף באופן אכזרי את הבן של ריי, דומיניק, כאשר ג'ימי הרגיש שריינס חצה את הגבול, דבר שגרם למתיחות בין ריינס לג'ימי.
שבוע לאחר מכן, ריי התעמת עם ריינס ואיתגר אותו לקרב גיהנום בכלוב כאות נקמה על מה שעשה לדומיניק, כשלאחר מכן פרצה תיגרה בין השניים.
יום לאחר מכן בתוכנית Talking Smack, היועץ המיוחד של ריינס, פול היימן, נענה לאתגר של ריי בחיוב בשמו של ריינס, כשהאליפות האוניברסלית תהיה מונחת על כף המאזניים.
ב-17 ביוני, לעומת זאת, ריי פרסם בעמוד הטוויטר שלו, שהוא לא מוכן לחכות עד יום ראשון ואף הודיע שהקרב ביניהם יתקיים קודם לכן ב-18 ביוני בפרק של התוכנית סמאקדאון, כך שזהו קרב גיהנום בכלוב הראשון אשר מתקיים בפרקי התוכנית סמאקדאון.
מנגד, ריינס ניצח את ריי בקרב ביניהם ושמר על התואר.
+ אישיויות אחרות על המסך תפקיד: שם:צוות השידור באנגליתמייקל קול (סמאקדאון)פאט מקאפי (סמאקדאון)ג'ימי סמית' (Raw)קורי גרייבס (Raw)ביירון סקסטון (Raw)צוות השידור בספרדיתקרלוס קבררהמרסלו רודריגזכרוזיםגרג המילטון (סמאקדאון)מייק רום (Raw)שופטיםדנילו אנפיביוג'ייסון איירסשון בנטג'סיקה קארדריק מוראדי אורנגוצ'אד פטוןמראיינותשרה שרייברמייגן מורנטפאנל לפני האירועקיילה ברקסטוןג'ון "בראדשו" לייפילדפיטר רוזנברגג'רי לולרסוניה דוויל
המופע המקדים הכיל קרב אחד בודד, ובו חצי אחד מאלופות זוגות הנשים של ה-WWE, נטליה (שלוותה לקרב על ידי טמינה) התמודדה מול מנדי רוז (שלוותה לקרב על ידי דנה ברוק).
בסיום, נטליה ביצעה על רוז את מהלך השארפשוטר, שלא הותיר לאחרונה דבר מלבד להיכנע וכתוצאה מכך נטליה ניצחה בקרב.
האירוע עצמו נפתח בקרב שבו ביאנקה בלאייר הגנה על אליפות הנשים של סמאקדאון נגד ביילי בקרב גיהנום בכלוב.
במהלך המחצית הראשונה של הקרב, בזמן שבלאייר השתמשה בשיערה הארוך על מנת לתקוף את ביילי, האחרונה מנעה זאת על ידי שימוש בכיסא.
מאוחר יותר, ביילי קשרה את השיער של בלאייר לחבל הזירה התחתון וכשהיא ניסתה לתקוף את בלאייר, ביילי החליקה.
בסיום, בלאייר ביצעה על ביילי את מהלך ה-Kiss of Death על סולם שהיה פתוח והונח בשכיבה על מזרן הזירה כדי להשיג את הניצחון ולשמור על התואר בהצלחה.
אז, סת' רולינס התמודד מול סזארו.
במהלך הכניסה של סזארו, רולינס תקף אותו מאחור והתפרצה תיגרה בין השניים, שהמשיכה לזירה וגרמה לבסוף לפעמון לצלצל.
בסיום, בזמן שסזארו ניסה לבצע את מהלך השארפשוטר, רולינס הפך זאת למהלך הצמדה, שהקנה לו את הניצחון בקרב.
בקרב שבא לאחר מכן, אלכסה בליס התמודדה מול שיינה בייזלר (שלוותה לקרב על ידי ניה ג'קס ורג'ינלד).
לאחר שהשתיים היו מעורבות במספר מתקפות, בליס השתמשה בכוחות העל טבעיים שלה על מנת לגרום לג'קס לסטור לרג'ינלד, מה שגרם להסחת דעתה של בייזלר.
בליס ניצלה זאת כדי לבצע על בייזלר את מהלך הטוויסטד בליס, שהספיק לה כדי לנצח בקרב.
בקרב הרביעי, סמי זיין התמודד מול קווין אואנס.
בסיום, זיין ביצע על אואנס מהלך הצמדה פשוט על מנת לגבור עליו ולהשיג את הניצחון.
בקרב הלפני אחרון, ריאה ריפלי הגנה על אליפות הנשים של Raw נגד שארלוט פלייר.
סיום הקרב התנהל כך שבזמן שהשתיים היו מחוץ לזירה, פלייר ניסתה לתקוף את ריפלי באזור שולחן השדרנים, בניגוד למתוכנן, ריפלי התחמקה והשתמשה בכיסוי השולחן כדי להכות את פלייר בראשה.
ריפלי נפסלה ופלייר ניצחה בקרב.
לעומת זאת, ריפלי שמרה על התואר, מכיוון שחגורת אליפות לא יכולה להחליף ידיים כתוצאה מפסילה.
בקרב המרכזי, בובי לאשלי (שלווה לקרב על ידי MVP) הגן על אליפות ה-WWE נגד דרו מקינטייר בקרב גיהנום בכלוב.
לקראת אמצע הקרב, השופט ספג מכה אשר גרמה לו להיות מחוץ לפעילות בדקות שבאו לאחר מכן.
מקינטייר קרא לשופט המשני, ששמר על דלת הכלוב מבחוץ, כדי לשפוט את הקרב.
MVP ניצל את ההזדמנות כדי להיכנס לכלוב בזמן שהשופט פתח את דלת הכלוב.
מקינטייר היה ערוך לבצע את מהלך הסיום שלו, ה-Claymore Kick, אך MVP אחז ברגלו ומנע ממנו לעשות זאת.
כשמקינטייר ניסה להשתחרר מהאחיזה של MVP, לאשלי הפך אותו על מנת לבצע מהלך הצמדה מאחור, שהקנה לו הגנה מוצלחת על התואר.
בהתאם להתניה שנקבעה מראש, מקינטייר לא יוכל להתמודד על אליפות ה-WWE כל עוד לאשלי מכהן כאלוף.
לילה לאחר מכן בפרק של התוכנית Raw, אלוף ה-WWE, בובי לאשלי התרברב על כך שהוא לא יצטרך להגן על תוארו מול דרו מקינטייר לעולם שוב.
חבר קבוצת הניו דיי, קופי קינגסטון, שניצח את לאשלי בקרב שאינו היה על חגורת האליפות ב-17 במאי בפרק של התוכנית Raw, שלא קיבל שום קרב חוזר על אליפות ה-WWE לאחר שהפסיד את תואר זה באוקטובר 2019 במהלך פרק חגיגות 20 שנה לסמאקדאון, הופיע ואיתגר את לאשלי לקרב על תוארו.
הקרב הפך רשמי ונקבע לאירוע כסף בבנק.
עוד באותו הפרק, שארלוט פלייר התעמתה עם אלופת הנשים של Raw, ריאה ריפלי, וטענה שהיא "גאה" בריפלי ואף אמרה שהיא אף פעם לא ראתה את ריפלי כ"אלופה אסטרטגית".
בכירת ההנהלה של ה-WWE, סוניה דוויל קבעה קרב חוזר בין השתיים על התואר לאירוע כסף בבנק.
קרבות העפלה לקרבות הסולם מסוג כסף בבנק של הגברים והנשים התקיימו ישירות לילה לאחר האירוע בפרק של התוכנית Raw.
אלכסה בליס וניקי קרוס, שעתה אימצה גימיק חדש בשם ניקי .A.S.H (שפירושו: Almost a Superhero; בעברית: "כמעט גיבורת על") ניצחו את שיינה בייזלר וניה ג'קס על מנת להעפיל יחדיו לקרב הכסף בבנק של הנשים.
בגזרה הגברית, דרו מקינטייר הפסיד לרידל בקרב העפלה הראשון.
לעומת זאת, הוא הצטרף לקרב משולש שבוע לאחר מכן על המקום האחרון של המותג Raw בקרב כסף בבנק.
אלופת הנשים של סמאקדאון, ביאנקה בלאייר המשיכה לנהל את הפיוד מול ביילי, בדומה לפיוד המתמשך בין סזארו לסת' רולינס.
בפרק העוקב של התוכנית סמאקדאון באותו השבוע, ביילי ורולינס ניצחו את בלאייר וסזארו בקרב זוגות מעורב, שבו ביילי הצמידה את בלאייר לניצחון.
קרב זה הוביל לקיום קרב חוזר בין בלאייר לביילי על התואר באירוע כסף בבנק, הפעם תחת חוקי "אני נכנעת".
לעומת זאת, ב-9 ביולי, ארגון ה-WWE הודיע על פציעה שספגה ביילי במהלך אימון, שהשביתה אותה למשך כתשעה חודשים; לפיכך, נוצר הצורך למצוא מחליפה לביילי לקרב האליפות, שעתה הוקדם ל-16 ביולי לפרק של התוכנית סמאקדאון.
לבסוף, כרמלה היא זו שנחשפה כמחליפה של ביילי בקרב האליפות.
קרב חוזר בין סזארו לרולינס נקבע לפרק של ה-9 ביולי, שהיה קרב העפלה לקרב הכסף בבנק של הגברים ובו רולינס ניצח והעפיל.
ב-2 ביולי בפרק של התוכנית סמאקדאון, קווין אואנס ניצח בקרב מי שעומד אחרון את סמי זיין אשר שימש כקרב העפלה לקרב הכסף בבנק של הגברים.
גיהנום על גלגלים היא סדרת טלוויזיה אמריקאית-קנדית מסוגת המערבון העוסקת בבניית מסילת הברזל הטרנס-יבשתית הראשונה ברחבי ארצות הברית.
הסדרה שודרה בארצות הברית ובקנדה בערוץ הכבלים AMC, מ-6 בנובמבר 2011 עד 23 ביולי 2016 ורצה במשך 5 עונות ו-57 פרקים.
הסדרה, הכוללת את אנסון מאונט, קולם מיני, קומון ודומיניק מקליגוט בתפקידים ראשיים, מתארת את רכבת יוניון פסיפיק ופועליה, שכירי חרב, נשים בזנות, מודדים ואחרים שחיו, עבדו ומתו במאהל הנייד, שנקרא " גיהנום על גלגלים", שנעו בעקבות מסילת הברזל מערבה על פני המישורים הגדולים.
בפרט, הסיפור מתמקד בקאלן בוהאנון (בגילומו של מאונט), חייל צבא הקונפדרציה לשעבר שמצטרף בתחילה למסילת הברזל כדי לאתר את חיילי צבא האיחוד שרצחו את אשתו ובנו הצעיר במהלך מלחמת האזרחים האמריקאית.
תוך כדי כך הוא הופך למנהל עבודה ובסופו של דבר למהנדס ראשי במסילת הברזל.
הסדרה נוצרה והופקה על ידי ג'ו וטוני גייטון, ופותחה על ידי Endemol USA, בפיקוחו של ג'רמי גולד, והופקה על ידי Entertainment One ו-Nomadic Pictures.
ב-2012, AMC הודיעה כי היוצרים ג'ו וטוני גייטון כבר לא מעורבים יותר בהפקת הסדרה.
ב-12 בדצמבר 2012, AMC הודיעה כי התסריטאי ג'ון וירת' ישמש כיוצר לעונה השלישית.
חייל הקונפדרציה לשעבר קאלן בוהאנן רוצה לנקום את אונס ומותה של אשתו האהובה על ידי מעקב והרג חיילי צבא האיחוד שעשו זאת.
כוונה זו מובילה אותו לנברסקה, לאחד מאתרי הבנייה של מסילת הברזל הטרנס-יבשתית.
אנסון מאונט בתפקיד קאלן בוהאנון, קפטן פרשים לשעבר של הקונפדרציה שנחוש לנקום את רצח אשתו, מרי, ובנו.
מאוחר יותר עוזב את הנקמה והופך ל"איש מסילת ברזל", הפועל כמנהל העבודה של מסילת הברזל הטרנס-יבשתית.
קולם מיני בתפקיד תומאס "דוק" דוראנט, איש עסקים ומשקיע במסילת הברזל הטרנס-יבשתית הראשונה, שלא יבחל באמצעים כדי לעשות את הונו.
קומון בתפקיד אלם פרגוסון, עבד ששוחרר לאחרונה ומנסה למצוא את מקומו בעולם.
עבד כעוזר אבטחה ועוזר כללי של בוהאנון.
דומיניק מקליגוט בתפקיד לילי בל, אלמנה טרייה שמנסה לבסס לעצמה משרה במסילת הברזל.
בעלה היה מודד של מסילת הברזל הטרנס-יבשתית.
טום נונן בתפקיד הכומר נתנאל קול, שר שהשתתף בעבר בקנזס המדממת לפני מלחמת האזרחים; מאס מהטבח ורוצה לעזור ללבנים ולאינדיאנים להימנע ממלחמה נוספת.
(עונות 1–2; עונה 4 כדמות אורחת)
אדי ספירס בתפקיד ג'וזף בלאק מון, נוצרי שאיין מומר שחייב לבחור בין העולם החדש לבין מסורות אבותיו.
בן אסלר בתפקיד שון מק'גינס, צעיר אירי שאפתן שמחפש לעשות את הונו במערב.
פיל בורק בתקפיד מייקל "מיקי" מק'גינס, אחיו הגדול של שון, שנסע איתו לאמריקה בחיפוש אחר תהילה.
כריסטופר היירדאל בתפקיד ת'ור גונדרסן, ראש האבטחה האכזר של דוראנט, הידוע גם בשם "השוודי", אף על פי שהוא נורווגי (נורווגיה הייתה חלק מהאיחוד השוודי-נורווגי בזמן אירועי הסדרה).
(עונות 2–5; עונה 1 כדמות משנית)
רובין מקלי בתפקיד אווה, אישה עם קעקוע סנטר בולט שניתן לה כשהייתה בשבי האינדיאנים.
בתחילה היא מפרנסת את עצמה בכך שעובדת בבית הבושת של "גיהנום על גלגלים" תוך תמיכה בנזקקים.
(עונות 2–5; עונה 1 כשדמות משנית)
קאשה קרופינסקי בתפקיד רות קול, בתו המנוכרת של הכומר קול והיורשת של הכנסייה שלו.
דוהן נורווד בתפקיד תהילים ג'קסון, עבד ופושע לשעבר, שעונש המאסר שלו נרכש על ידי מסילת הברזל.
ג'ניפר פרין בתפקיד לואיז אליסון, עיתונאית חכמה, שנונה ופלרטטנית שנשכרה על ידי ניו יורק טריביון לסקר את "סיפור המאה".
מקנזי פורטר בתפקיד נעמי האץ', בתו של אהרון האץ' ואשתו השנייה של קאלן.
סיובאן ויליאמס גילמה את נעמי בתפקיד אורח בעונה השלישית.
ג'ייק ובר בתפקיד ג'ון אלן קמפבל, המושל הראשון של הטריטוריה של ויומינג המנסה לכונן סדר בשאיין.
(עונה 4; עונה 5 כדמות משנית)
טים גיני בתפקיד קוליס הנטינגטון, משקיע בחברת הרכבת סנטרל פסיפיק (Central Pacific Railroad).
(עונה 5; עונות 3–4 כדמות משנית)
רג רוג'רס בתפקיד ג'יימס סטרוברידג', המפקח על מסילת הרכבת המרכזית באוקיינוס השקט.
ביירון מאן בתפקיד צ'אנג, הספק הראשי של עובדים הסינים שמנהל גם את מאורות האופיום ובתי הבושת.
אנג'לה ג'ואו בתפקיד מיי/פונג, עובדת רכבת סינית עבור Central Pacific Railroad באוקיינוס השקט שמחזיקה בסוד.
צ'לה הורסדאל בתפקיד מגי פאלמר, אשת עסקים בולטת בשאיין ומשקיעה ב-Union Pacific Railroad.
גיהנום בכלוב (2022) הפוסטר הרשמי של האירוע בכיכובו של קודי רודס מידע ארגון WWE מותג (ים) Rawסמאקדאון תאריך 5 ביוני 2022 עיר רוזמונט, אילינוי אולם אולסטייט ארנה מספר צופים 12,834 סדרת אירועי שלם וצפה של ה-WWENXT In Your Houseגיהנום בכלוב(2022)כסף בבנק סדרת אירועי גיהנום בכלוב2021גיהנום בכלוב(2022)—
גיהנום בכלוב (2022) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network באופן בינלאומי ובשירות הזרמת המדיה Peacock ברחבי ארצות הברית.
האירוע כלל את שני המותגים (Raw וסמאקדאון) ונערך ב-5 ביוני 2022, באולם האולסטייט ארנה בפרוורי שיקגו של רוזמונט, אילינוי.
בקרב המרכזי, קודי רודס ניצח את סת' "פריקין" רולינס בקרב גיהנום בכלוב.
עוד ברשימת הקרבות, The Judgment Day (אדג', דמיאן פריסט וריאה ריפלי) ניצחו את פין באלור, AJ סטיילס וליב מורגן בקרב שלושה נגד שלושה מעורב, בובי לאשלי ניצח את אומוס ו-MVP בקרב האנדיקאפ 2 נגד 1, וביאנקה בלאייר ניצחה את אסקה ובקי לינץ' בקרב משולש ושמרה על אליפות הנשים של Raw.
בעקבות קיום האירוע של שנת 2021 בחודש יוני, הוחלט להקדים את האירוע של שנת 2022 גם כן לחודש יוני ולמעשה לשנות את מתכונת אירועי גיהנום בכלוב לחודש יוני.
לאחר שקודי רודס ניצח את סת' "פריקין" רולינס גם ברסלמניה 38 וגם ברסלמניה באקלאש, הוענקה לרודס ההזדמנות להתמודד על אליפות ארצות הברית ב-9 במאי בפרק של התוכנית Raw מול האלוף, ת'יאורי.
במהלך הקרב, רולינס תקף את רודס וגרם לפסילת הקרב.
שבוע לאחר מכן בתוכנית, רודס איתגר את רולינס לקרב שלישי בסדרת הקרבות ביניהם, כשהפעם הקרב יתקיים בתוך מבנה גיהנום בכלוב.